Document ID: /roh_data/filtered/fineweb-2-filterrobots_roh.jsonl.gz/57706

Nus avain gia memia ditg stuì patir. Las pendicularas èn stadas serradas ils davos passa 10 onns. Grazia a quest project vegnin nus dentant segir puspè a far bun quai.
Glisch verda per il project
Il suveran da Mesocco ha approvà la vendita da terren en la zona Acufòrta d'ina valura da var 6 milliuns francs.
Vendita da terren en l'areal d'Acufòrta
Mesocco: Vendita e cessiun dal dretg da construcziun a la San Bernardino Swiss Alps SA
-
GEA
78.5%
351 Vuschs
-
NA
21.5%
96 Vuschs
Cun quai po la San Bernardino Swiss Alps SA acquistar il terren necessari per construir in center d'hotel e da wellness en la zona Acufòrta. En ina prima etappa èn planisadas investiziun da var 60 fin 70 milliuns francs.
Cun acquistar il terren è la San Bernardino Swiss Alps SA er obligada da procurar per la reavertura dals implants da skis da Confin e da renovar en il center dal vitg da San Bernardino sis ulteriurs edifizis istorics cun caracter d'hotel. Il territori da skis è serrà dapi il 2012. En total prevesa il milliunari tessinais Stefano Artioli d'investir var 300 milliuns francs per tut quests intents.